इस बार 7 नवंबर को दीपावली का त्योहार पड़ेगा। यानी दीपावली के त्योहार को गुरुवार से 119 दिन बचे हैं। बता दें कि ट्रेनों में 120 दिन पहले से बुकिंग शुरू होती है। यानी 7 नवंबर को जिन्हें भोपाल आना हो या भोपाल से अपने शहर जाना हो तो अभी से रेल टिकट बुक करा सकते हैं। तब कहीं बर्थ कन्फर्म होंगी। यह इसलिए कहना पड़ रहा है क्योंकि दीपावली के पहले सप्ताह की बुकिंग शुरू हो चुकी हैं। इसी का नतीजा है कि बुधवार रात तक 3 नवंबर को बैंगलूरू, मुंबई व पुणे से भोपाल आने वाली ट्रेनों में 20 से 318 तक की वेटिंग थी।